CELEX: C2004/273/56
Language: da
Date: 2004-11-06 00:00:00
Title: Sag T-261/04: Sag anlagt den 21. juni 2004 af Alain Crespinet mod Kommissionen for De Europæiske Fællesskaber

6.11.2004   
            
            
               DA
            
            
               Den Europæiske Unions Tidende
            
            
               C 273/28
            
         Sag anlagt den 21. juni 2004 af Alain Crespinet mod Kommissionen for De Europæiske Fællesskaber
   (Sag T-261/04)
   (2004/C 273/56)
   Processprog: fransk
   Ved De Europæiske Fællesskabers Ret i Første Instans er der den 21. juni 2004 anlagt sag mod Kommissionen for De Europæiske Fællesskaber af Alain Crespinet, Rosières (Belgien), ved advokaterne Sébastien Orlandi, Albert Coolen, Jean-Noël Louis og Etienne Marchal, og med valgt adresse i Luxembourg.
   Sagsøgeren har nedlagt følgende påstande:
   
               —
            
            
               annullation af afgørelsen om tildeling af sagsøgerens prioritetspoint under forfremmelsesproceduren for 2003 og afgørelsen om ikke at optage hans navn på listen over de tjenestemænd, som blev forfremmet til lønklasse A5 under denne forfremmelsesprocedure.
            
         
               —
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   I denne sag anfægter sagsøgeren ansættelsesmyndighedens afgørelse om ikke at forfremme ham til lønklasse A5 under forfremmelsesproceduren for 2003 som følge af, at han ikke under proceduren fik tildelt det antal prioritetspoint, som er nødvendige for at kunne tages i betragtning til en forfremmelse.
   Til støtte herfor gør sagsøgeren gældende, at der foreligger en tilsidesættelse af
   
               —
            
            
               vedtægtens artikel 5, 7 og 26,
            
         
               —
            
            
               vedtægtens artikel 43 og 45 samt de almindelige gennemførelsesbestemmelser hertil,
            
         
               —
            
            
               princippet om sammenhængen mellem lønklasse og stilling,
            
         
               —
            
            
               princippet om et normalt karriereforløb,
            
         
               —
            
            
               ligebehandlingsprincippet og forbud mod forskelsbehandling.
            
         Sagsøgeren har navnlig anført, at tildelingen af ét point for hvert år, tjenestemanden har været indplaceret i den pågældende lønklasse, således som det er fastsat i artikel 12, stk. 3, i de almindelige gennemførelsesbestemmelser til vedtægtens artikel 45, medfører, at de tjenestemænd, som har en høj anciennitet i lønklasse, begunstiges blandt de tjenestemænd, der kan forfremmes, uden at der tages hensyn til de reelle fortjenester, som de har indlagt sig inden for de år, for hvilke der er udfærdiget bedømmelsesrapporter.